ไปบอลโลก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ฟุตบอลโลกที่แอฟริกาใต้กำลังใกล้เข้ามาทุกขณะ...
ทำให้ทีเอ็มบีแบงก์เร่งเปิดตัวแคมเปญยักษ์ใหญ่ของปี “TMB Reaching for Goal” 
โดย บุญทักษ์ หวังเจริญ ประธานเจ้าหน้าที่บริหาร ธนาคารทหารไทย บอกว่า จะเริ่มโปรโมชันพิเศษตั้งแต่วันที่ 15 มี.ค.15 พ.ค. นี้ โดยลูกค้าสมัครผลิตภัณฑ์และบริการของทีเอ็มบี อาทิ บัญชีเงินฝากทุกประเภท สินเชื่อบ้านและบุคคล บัตรเครดิต บัตรเดบิต บัตรเอทีเอ็ม อินเตอร์เน็ต แบงกิ้ง หรือเอ็มแบงกิ้ง 
ลุ้นรางวัลใหญ่ ร่วมเชียร์ฟุตบอลโลกตั้งแต่รอบ 8 ทีมสุดท้าย จนเข้าสู่รอบชิงชนะเลิศที่แอฟริกาใต้ 
พร้อมแพ็กเกจทริป ท่องเที่ยวต่างๆ และของรางวัลอื่นๆ อีกมากมาย มูลค่ารวม 3.4 ล้านบาท
ว้าว...แบงก์อื่นไม่มีนะเนี่ย เขาได้ลิขสิทธิ์เจ้าเดียววววว!!
“เราได้ตั้งเป้าการปรับภาพลักษณ์องค์กรเพื่อให้ทีเอ็มบีขึ้นมาเป็นธนาคารที่อยู่ในใจผู้บริโภคอันดับต้นๆ ดังนั้น ทีเอ็มบี จึงมุ่งที่จะเข้าไปมีส่วนร่วมในกิจกรรมที่สามารถเข้าถึงผู้บริโภคในวงกว้าง ซึ่งการเป็นผู้สนับสนุนฟุตบอลโลกร่วมกับวีซ่าอย่างเป็นทางการในครั้งนี้ ถือเป็นหนึ่งตัวอย่างความตั้งใจของทีเอ็มบี ที่จะส่งผลดีต่อธุรกิจในการช่วยให้ทีเอ็มบี ขยายธุรกิจบนฐานลูกค้าปัจจุบัน รวมถึงสามารถเข้าถึงกลุ่มเป้าหมายโดยเฉพาะคนรุ่นใหม่ได้มากขึ้น เพราะฟุตบอลถือว่าเป็นกิจกรรมครอบครัวอย่างหนึ่ง และยังเป็นกีฬาที่ได้รับความนิยมจากคนไทยทุกเพศทุกวัย เรามั่นใจว่าแคมเปญนี้จะยิ่งทำให้ทีเอ็มบี สามารถก้าวไปสู่การเป็นธนาคารชั้นนำ ที่ให้บริการทางการเงินแก่ลูกค้าได้ตามเป้าหมาย และยังสามารถตอบสนองความต้องการ และไลฟ์สไตล์ของลูกค้าได้อย่างตรงจุด พร้อมกันนี้เรายังจัดกิจกรรมเพื่อเปิดโอกาสให้พนักงานทุกคนในองค์กรมีส่วนร่วม ซึ่งถือเป็นอีกหนึ่งกิจกรรมที่จะสร้างการเชื่อมโยง และความภาคภูมิใจให้กับพนักงานทีเอ็มบี อีกด้วย”